喺19世紀，啲番鬼商人畫低嘅廣州英文地圖度，經用開咗粵式英文拼音來拼寫廣州啲地名。由於早期係冇統一嘅粵拼方案，所以就會出現咗同一個地方會有唔一致嘅譯名，不過都係幾隻雞腸字嘅分別，發音冇乜唔同嘅。去到20世紀，國民政府開始用郵政式拼音來統一大中華各地嘅英文譯名，似廣州呢啲非官話地方，就有另外頒佈特殊郵政式拼音，廣州地名可以使用粵式郵政式拼音，好似黃沙就叫「wongsha」。